### Ministru kabineta noteikumu projekta „Grozījumi Ministru kabineta 2003.gada 29.aprīļa noteikumos Nr.237 „Ārlietu ministrijas nolikums”” sākotnējās ietekmes novērtējuma ziņojums (anotācija)

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts „Grozījumi Ministru kabineta 2003. gada 29. aprīļa noteikumos Nr.237 „Ārlietu ministrijas nolikums”” (turpmāk – noteikumu projekts) izstrādāts saskaņā ar Valsts pārvaldes iekārtas likuma 16. panta pirmo daļu ar mērķi aktualizēt Ārlietu ministrijas kā kompetentās iestādes funkcijas saskaņā ar Eiropas Savienības tieši piemērojamajiem tiesību aktiem. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 2016. gada 28. aprīļa Eiropas Komisijas Īstenošanas regulas (ES) 2016/670 ar ko ievieš iepriekšēju Savienības uzraudzību attiecībā uz dažu tādu dzelzs un tērauda ražojumu importu, kuru izcelsme ir dažās trešās valstīs 6.pants.  Eiropas Parlamenta un Padomes 2017. gada 17. maija Regulas (ES) Nr. 2017/821, ar ko paredz piegādes ķēdes pienācīgas pārbaudes pienākumus Savienības importētājiem, kuri importē konfliktu skartu un augsta riska teritoriju izcelsmes alvu, tantalu un volframu, to rūdas un zeltu (turpmāk – konflikta minerāli) 10. pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Iepriekšēja uzraudzība dzelzs un tērauda ražojumiem tika noteikta ar 2016. gada 28. aprīļa Eiropas Komisijas Īstenošanas regulu (ES) 2016/670 ar ko ievieš iepriekšēju Savienības uzraudzību attiecībā uz dažu tādu dzelzs un tērauda ražojumu importu, kuru izcelsme ir dažās trešās valstīs. Regulas 6. pantā tika paredzēts, ka regulu piemēro līdz 2020. gada 15. maijam. Ņemot vērā minēto, ir nepieciešams precizēt Ārlietu ministrijas nolikumu, koriģējot ministrijas funkcijas attiecībā uz uzraudzības dokumentu izsniegšanu atbilstoši aktuālajai situācijai, t.i. , izslēdzot uzraudzības dokumentu izsniegšanu dzelzs un tērauda ražojumiem.  Sākot ar 2021. gada 1. janvāri, ES tiek piemērota Eiropas Parlamenta un Padomes 2017. gada 17. maija Regula (ES) Nr. 2017/821, ar ko paredz piegādes ķēdes pienācīgas pārbaudes pienākumus Savienības importētājiem, kuri importē konfliktu skartu un augsta riska teritoriju izcelsmes alvu, tantalu un volframu, to rūdas un zeltu (turpmāk – Regula 2017/821). Regula attiecas uz tiem Eiropas Savienības (turpmāk – ES) importētājiem, kas ieved konflikta minerālus apjomā, kas vienāds vai lielāks par regulas I pielikumā uzskaitītajām robežvērtībām.  Regulas 2017/821 izpratnē konflikta un augsta riska teritorijas ir apgabali, kas atrodas bruņota konflikta stāvoklī; ir politiski nestabilas pēckonflikta zonas; vai zonas, kurās ir vāja vai neesoša pārvaldība, kā arī zonas ar plaši izplatītiem sistemātiskiem starptautisko tiesību pārkāpumiem, tostarp, cilvēktiesību pārkāpumiem.  Savukārt pienācīga pārbaude tiek raksturota kā nepārtraukts, proaktīvs un reaģējošs process, ar kā palīdzību uzņēmumi izveido sistēmu, lai nodrošinātu, ka tie spēj identificēt, pārvaldīt un ziņot par riskiem savā piegādes ķēdē.  Politiski nestabilās teritorijās visbiežāk tieši alvas, tantala, volframa un zelta tirdzniecība nereti vecina bruņotu grupējumu finansēšanu un cilvēktiesību pārkāpumus. Tādējādi Regula 2017/821 ir vērsta uz šādu mērķu sasniegšanu:1) nodrošināt, ka ES konflikta minerālu importētāji ievēro starptautiskos atbildīgās ieguves standartus, ko noteikusi Ekonomiskās sadarbības un attīstības organizācija (turpmāk - ESAO); 2) nodrošināt, ka pasaules un ES kausēšanas uzņēmumi atbildīgi iegūst konflikta minerālus; 3) saraut saikni starp konfliktu un minerālu nelikumīgu izmantošanu un novērst vietējo kopienu ekspluatāciju un ļaunprātīgu izmantošanu konfliktu un augsta riska teritorijās.  Regulas piemērošanas termiņš pilnā apmērā iestājās 2021. gada 1. janvārī. Dalībvalsts kompetentajām iestādēm ir jānodrošina, lai Savienības importētāji, kas importē izrakteņus vai metālus, vienoti ievērotu piegādes ķēdes pienācīgas pārbaudes prasības, šajā nolūkā veicot atbilstīgas *ex post* pārbaudes gadu pēc Regulas 2017/821 piemērošanas uzsākšanas. Lai nodrošinātu Regulas piemērošanu, uzsākot *ex post* pārbaudes 2022. gada 1. janvārī, tiek izstrādāti grozījumi Ministru kabineta 2003. gada 29. aprīļa noteikumos Nr. 237 “Ārlietu ministrijas nolikums”, atspoguļojot Ārlietu ministrijas kā kompetentās iestādes funkcijas. |
| 3. | Projekta izstrādē iesaistītās institūcijas un publiskas personas kapitālsabiedrības | Ārlietu ministrija |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Savienības importētāji (fiziskas vai juridiskas personas), kas konflikta minerālus deklarē laišanai brīvā apgrozībā 2013.gada 9.oktobra Eiropas Parlamenta un Padomes Regulas (ES) Nr. 952/2013, ar ko izveido Savienības Muitas kodeksu 201.panta nozīmē, vai ikviena fiziska vai juridiska persona, kuras vārdā šāda deklarācija tiek sniegta, kā norādīts datu elementos 3/15 un 3/16 2015.gada 28.jūlija Komisijas Deleģētās regulas (ES) 2015/2446, ar ko papildina Eiropas Parlamenta un Padomes Regulu (ES) Nr. 952/2013 attiecībā uz sīki izstrādātiem noteikumiem, kuri attiecas uz dažiem Savienības Muitas kodeksa noteikumiem B pielikumā un kuras konflikta minerālus importē virs Regulas 2017/821 I pielikumā noteiktajām robežvērtībām.  Saskaņā ar Valsts ieņēmumu dienesta Muitas pārvaldes datiem laika posmā no 2014. gada līdz 2020. gadam identificēti divi importētāji, kas importējuši konflikta minerālus virs regulas I pielikumā noteiktajām robežvērtībām. |
| 2. | Tiesiskā regulējuma ietekme uz tautsaimniecību un administratīvo slogu | Importētājiem ietekme paredzama situācijās, kad saskaņā ar regulu un tās I pielikumu, brīvā apgrozībā tiek laisti minerāli un metāli virs Regulas 2017/821 I pielikumā norādītajām robežvērtībām. Minētajā regulā ir noteikts, ka šādos gadījumos importētājiem jāizstrādā pienācīgas pārbaudes sistēma, kas sevī ietver importētāja piegādes ķēdes risku identificēšanu un novērtēšanu; stratēģijas izstrādi un īstenošanu, lai reaģētu uz apzinātajiem riskiem; neatkarīgas trešās puses revīziju veikšanu; gada ziņojumu iesniegšanu kompetentajai iestādei.  Izdevumi par noteikumu projektā noteikto funkciju un uzdevumu izpildi tiek segti no esošā Ārlietu ministrijas budžeta. |
| 3. | Administratīvo izmaksu monetārs novērtējums | Administratīvās izmaksas nemainās. |
| 4. | Atbilstības izmaksu monetārs novērtējums | Iespējamās atbilstības izmaksas fiziskām vai juridiskām personām ir samērīgas. To monetārs novērtējums ir problemātisks, ņemot vērā iespējamās atšķirīgās pieejas pienācīgas pārbaudes sistēmas ieviešanā. |
| 5. | Cita informācija |  |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | n-gads | | Turpmākie trīs gadi (*euro*) | | | | |
| n+1 | | n+2 | | n+3 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  |  |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |  |  |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| 2. Budžeta izdevumi |  |  |  |  |  |  |  |
| 2.1. valsts pamatbudžets |  |  |  |  |  |  |  |
| 2.2. valsts speciālais budžets |  |  |  |  |  |  |  |
| 2.3. pašvaldību budžets |  |  |  |  |  |  |  |
| 3. Finansiālā ietekme |  |  |  |  |  |  |  |
| 3.1. valsts pamatbudžets |  |  |  |  |  |  |  |
| 3.2. speciālais budžets |  |  |  |  |  |  |  |
| 3.3. pašvaldību budžets |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  | X |  | X |  |  |
| 5. Precizēta finansiālā ietekme | X |  | X |  | X |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Amata vietu skaita izmaiņas resorā nav plānotas. | | | | | | |
| 8. Cita informācija | Nav | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Nav |
| 2. | Atbildīgā institūcija | Ārlietu ministrija |
| 3. | Cita informācija | Nav |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Regulas 2017/821 3. panta 2. punkts, 10. panta 1. punkts, 12. pants, 13. panta 1. punkts. |
| 2. | Citas starptautiskās saistības | Projekts šo jomu neskar |
| 3. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **1. tabula Tiesību akta projekta atbilstība ES tiesību aktiem** | | | | | |
| Attiecīgā ES tiesību akta datums, numurs un nosaukums | |  | | | |
| A | | B | | C | D |
| 3. panta 2. punkts | | Noteikumu projekta 2. un 3. punkts | | Ieviests pilnībā | Neparedz stingrākas prasības |
| 10. panta 1. punkts | | Noteikumu projekta 2.punkts | | Ieviests pilnībā | Neparedz stingrākas prasības |
| 12. pants | | Noteikumu projekta 3.punkts | | Ieviests pilnībā | Neparedz stingrākas prasības |
| 13. panta 1. punkts | | Noteikumu projekta 3.punkts | | Ieviests pilnībā | Neparedz stingrākas prasības |
| 16. panta 1. punkts | | Noteikumu projekts šo jautājumu neskar | | Netiek ieviests |  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | | Projekts šo jomu neskar | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Projekts šo jomu neskar. | | | |
| Cita informācija | | Regulas 2017/821 īstenošanai papildus nepieciešams paredzēt Regulas pārkāpumiem piemērojamus noteikumus. Ņemot vērā administratīvās atbildības regulējuma dekodifikāciju un nacionālā regulējuma piegādes ķēžu pārbaužu jomā neesamību, Ārlietu ministrija sadarbībā ar citām kompetentajām nozaru ministrijām un institūcijām paralēli izstrādās Latvijas tiesību sistēmai piemērotāko risinājumu saistībā ar atbildības noteikšanu par Regulas 2017/821 pārkāpumiem. | | | |
|  |  | |  | | |

|  |  |  |  |
| --- | --- | --- | --- |
| **VI. Sabiedrības līdzdalība un komunikācijas aktivitātes** | | | |
| Plānotās sabiedrības līdzdalības un komunikācijas aktivitātes saistībā ar projektu | | Saskaņā ar Ministru kabineta 2009. gada 25. augusta noteikumu Nr. 970 "Sabiedrības līdzdalības kārtība attīstības plānošanas procesā" 7.4.1 apakšpunktu sabiedrības pārstāvji tika aicināti līdzdarboties, rakstiski sniedzot viedokli par noteikumu projektu tā izstrādes stadijā. | |
| Sabiedrības līdzdalība projekta izstrādē | | Pirms noteikumu projekta iesniegšanas Valsts sekretāru sanāksmē noteikumu projekts, tā sākotnējās ietekmes novērtējuma ziņojums (anotācija) un paziņojums par sabiedrības līdzdalību 2021. gada 11.augustā ievietots Ārlietu ministrijas tīmekļa vietnē [www.mfa.gov.lv](http://www.mfa.gov.lv)  sadaļā "Sabiedriskā apspriešanās attiecībā uz tiesību aktu izmaiņām””, aicinot sabiedrību izteikt savu viedokli par projektu. | |
| Sabiedrības līdzdalības rezultāti | | Sabiedrības pārstāvju iebildumi un priekšlikumi netika saņemti. | |
| Cita informācija | | Sabiedrība pēc noteikumu projekta pieņemšanas tiks informēta vispārējā kārtībā, noteikumus publicējot oficiālajā izdevumā "Latvijas Vēstnesis". | |
| **VII. Tiesību akta projekta izpildes nodrošināšana un tās ietekme uz institūcijām** | | | |
| 1. | Projekta izpildē iesaistītās institūcijas | | Ārlietu ministrija, Valsts ieņēmumu dienesta Muitas pārvalde |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | | Īstenojot Regulu 2017/821, noteikumu projekts paplašina Ārlietu ministrijas funkcijas un uzdevumus.  Saistībā ar noteikumu projektu nav nepieciešams veidot jaunas institūcijas, likvidēt vai reorganizēt esošās. |
| 3. | Cita informācija | | Nav |

Iesniedzējs:

Ārlietu ministrs E.Rinkēvičs

Vīza: Valsts sekretārs A.Pelšs